stanford-oval/wikipedia huggingface dataset:
טיבוע אוניית המחבלים אטבירוס
תכנון הפיגוע > ההיערכות למניעת הפיגוע

בקהילת המודיעין הישראלית החל להיאסף מידע שהצביע על הכוונה ליזום פיגוע גדול. כאשר הגיע המידע על רכישת שתי אוניות סוחר הוסקה המסקנה שמתוכנן פיגוע מהים. ב-7 באפריל יצאו ארבע ספינות טילים מישראל לאלג'יריה למבצע דרך נץ. בליל 14 - 15 באפריל הורידו ספינות הטילים לוחמים של שייטת 13, שחדרו לנמל ענאבה, איתרו את האונייה "מון לייט" והטביעו אותה. "אטבירוס" לא נמצאה ובצה"ל הסיקו שהאונייה יצאה כבר בדרך לפיגוע והחלו בסריקות אחריה.
בדיעבד הסתבר ש"אטבירוס" יצאה לדרכה מאלג'יר, במגמה להגיע לנקודת הורדה במרחק של כ־60 מייל (כ־100 ק"מ) ממערב לתל אביב, שם הייתה אמורה להוריד שלוש סירות גומי ובהן 20 מחבלים. סירות הגומי היו אמורות לנוע לכיוון החוף תוך שמירה על דממת קשר והימנעות ממגע עם כלי שיט. האונייה תוכננה לחזור לאחר השילוח לאזור פורט סעיד ולהמתין שם.
טיסות סיור של חיל האוויר בניסיון לאתר את ה"אטבירוס" לא מצאו דבר. ביום שישי, 19 באפריל, יצאה אח"י מולדת לסיור מול החוף הדרומי של ישראל. "מולדת" הייתה בפיקוד סא"ל דני הלוי ועליה הייתה גם חוליית לוחמי שייטת 13 וחוליית האזנה. אח"י מבטח, בפיקודו של סרן ירון צחר, יצאה לסיור מול החוף הצפוני. במהלך הלילה סבלה אח"י מולדת מתקלה באחד המנועים, אך הלוי החליט להמשיך עם שלושה מנועים בלבד.
איתור והטבעה

בשבת 20 באפריל בצהריים, כשהייתה אח"י "מולדת" כ-70 מיל מהחוף בקו רוחב אשקלון, אותרו במכ"ם קבוצת מטרות בתנועה מדרום לצפון. הלוי החליט להתמקד ב-25 אוניות שמפליגות צפון־מזרחה, לכיוון סוריה וללבנון. בדיקת הקורסים והמהירות ציינה אונייה שמסלולה יעבור קרוב יותר לחופי ישראל מהאחרות. והחל ללוות אותה מרחוק. היה לילה חשוך מאוד, ללא ירח.
בשעה 23:15 התקרבה אח"י מולדת לירכתי האונייה החשודה. בהדלקת זרקור הקסנון לזמן קצר נראה שם האונייה בבירור: ATTAVIROS, וכן התגלתה הדלת המאפשרת הורדת סירות בדופן. בשלב זה הייתה הכוונה רק להרחיק את האונייה מחופי ישראל. "מולדת" קראה ל"אטבירוס" בערוץ 16, ערוץ הקשר הימי הבינלאומי ודרשה ממנה לשנות את נתיב הפלגתה ולנוע לכיוון צפון־מערב. אטבירוס השיבה באנגלית שכלי השייט נמצא במים הטריטוריאליים המצריים ולפי כך היא ממשיכה בדרכה.
בשעה 00:09 דיווח הלוי למפקדת חיל הים שהוא נמצא במרחק של כ־500 מטר ומבקש אישור לירי אזהרה. האישור התקבל. "אטבירוס" שינתה לפתע כיוון והחלה להפליג חזרה לעבר פורט סעיד. הלוי חשש שהאונייה תיכנס למי החופים של מצרים ותתחמק. בשעה 00:30 הורה הלוי על ירי צרור להפחדה מתותח הפלנקס של "מולדת" לעבר חרטום ה"אטבירוס". זו המשיכה במסלולה ולאחר זמן קצר נורתה ממנה רקטת RPG לעבר "מולדת", מלווה בצרור ירי מנשק קל. הירי הבהיר לצוות "מולדת" שהמדובר באוניית המחבלים, ומפקד האונייה קיבל הוראה לירות על מנת לשתק. "מולדת" התרחקה מעט כדי שתוכל לירות מהתותח העיקרי שלה, בקוטר 76 מ"מ, ופתחה באש מטווח 2,700 מטרים. לאחר ירי של 42 פגזים בתוך דקות ספורות נעלמה המטרה ממסך המכ"ם.
"מולדת" נעה אל הנקודה האחרונה שבה נראתה ה"אטבירוס" על המכ"ם. תוך כדי תנועה הבחינה "מולדת" בשני כלי שיט, כנראה ספינות טילים מצריות, שנראו על מסך המכ"ם. שני כלי השיט נעו לכיוון "אטבירוס" במהירות 22 קשר (40 קמ"ש), מכיוון פורט סעיד. לאחר כמה דקות הסתובבו כלי השיט המצריים ושבו לנמל. אח"י מולדת המשיכה בחיפושים אחר ניצולים, ואנשי הצוות חשו בריח של סולר וראו קרשים ושברים שונים במים. עם ההתקרבות לאזור שבו הייתה אטבירוס החלו להישמע שריקות ממשרוקיות הנמצאות בחגורות ההצלה.
איתור והטבעה > פעילות אח"י מבטח

אח"י מבטח, בפיקוד סרן צחר, נמצאה כ-70 מיל ימי (כ-130 ק"מ) מצפון לאזור ההיתקלות. כאשר התברר שהאונייה שגילתה "מולדת" היא אכן "אטבירוס" פנתה "מבטח" ונעה דרומה במהירות 40 קשר (74 קמ"ש), מהירות גבוהה יחסית למהירות הרגילה הנהוגה בסיור, 30 קשר (כ-55 קמ"ש). לאחר הפלגה של כשעתיים הגיעה אח"י "מבטח" לנקודה שבה הוטבעה "אטבירוס" וסייעה באיסוף המחבלים.
איתור והטבעה > ניצולים/מחבלים

הלוי ידע שהניצולים הנמצאים במים הם מחבלים מיחידת עילית של אש"ף, ושאף להקטין את הסיכון לאנשיו. בשל כך החליט לא להוריד את צוות שייטת 13 בסירות גומי למים לצורך החילוץ, אלא התקרב עם הספינה והאיר על הניצולים בזרקור הקסנון. במהלך ההתקרבות כיוונו אנשי צוות הספינה נשק על המחבלים והורו להם ברמקול להרים ידיים. שמונה מחבלים, מהם שלושה שהיו בצוות האונייה, נתגלו בחיים. הם היו במצב של חצי ציפה ולא ניתן היה לראות מה יש בחלק הגוף התחתון. מתוך זהירות, שמא הם נושאים מטעני נפץ, הורו להם להתפשט ולעלות בסולם החבלים, כשהחיילים מכוונים אליהם את כלי הנשק. מיד עם עלייתם לאונייה נכבלו המחבלים באזיקים. תהליך החילוץ היה איטי ונמשך כארבע שעות.
גם לאחר הטבעת "אטבירוס" היה חשש שהאונייה הספיקה להוריד חוליית פיגוע לפני שהוטבעה, ושזו נמצאת כבר בדרך לחופי ישראל. בחקירה ראשונית של הניצולים התברר שבאונייה היו עוד 20 מחבלים שטבעו, והחשש שהיה מחוליית פיגוע שירדה מוקדם יותר מהאונייה התבדה.
בחקירת המחבלים המסודרת שהתקיימה בהמשך התברר כי התאמנו לקראת המבצע במשך כמעט שנה. האימונים, שהתקיימו באלג'יריה, התחלקו לשלב יבשתי ולשלב ימי, וכללו גם ניווט ימי ושימוש במצפנים. בחקירות התקבל מידע יעיל, שסייע בתפיסת אניות נוספות.
המחבלים הוחזקו בישראל במשך כחודש. הם שוחררו במסגרת עסקת ג'יבריל, במאי 1985.
לאחר הקרב

אח"י מולדת נכנסה לנמל באשדוד כשמקל של מטאטא קבוע על התורן, סימן להטבעת ספינת אויב. אח"י מבטח המשיכה ונכנסה לנמל חיפה. הרציפים באשדוד ובחיפה מלאים בקצינים בכירים ובחיילים שמריעים לספינות, שהצליחו להקדים ולפגוע באויב בצורה אלגנטית.
ראש הממשלה, שמעון פרס, שוחח עם סא"ל דני הלוי בטלפון ואמר לו ש”מדינת ישראל מודה לו ולצוותו.”
לאחר הקרב > ציונים לשבח

סא"ל דני הלוי וצוותו קיבלו על תפקודם בפעולה תעודת הערכה ממפקד חיל הים אלוף אברהם בן שושן:
קבל נא את מלוא הערכתי על תרומתך בפעולה שהביאה להטבעת אונית המחבלים בליל 2–20 באפריל 1985. ספינתכם תפקדה במקצוענות ובמיומנות ואתה כחלק וכשותף למכונת מלחמה משומנת זו, תרמת את חלקך להצלחת הביצוע. בזכותך ובזכות חבריך לספינה סוכל אחד הניסיונות הקטלניים ביותר של המחבלים לפגוע באזרחי מדינת ישראל דרך הים. הטבעת הספינה על מחבליה מנעה אסון כבד ואיפשרה לאזרחי מדינת ישראל לחוג את יום העצמאות הל"ז בשלווה ובבטחה.
בעלי תפקידים

| שם | תפקיד | פעילות |
| --- | --- | --- |
| אלוף אברהם בן שושן | מפקד חיל הים |  |
| תת-אלוף אריה רונה | ראש מספן המודיעין |  |
| אל"ם שמעון מאיר | מפקד שייטת ספינות הטילים | ניהול הפעילות הימית ליירוט אוניית המחבלים |
| סא"ל דני הלוי | מפקד אח"י מולדת | גילוי, זיהוי וירי להטבעת אוניית המחבלים |
| סרן ירון צחר | מפקד אח"י מבטח | סיור בגזרה הצפונית, סיוע בזיהוי ושביית צוות אטווירוס במים |
מקורות וקריאה נוספת

שמוליק ברזני ואחרים, האטבירוס, "אח"י פלברה אגדות שקרו באמת" בהוצאת בית החובל, 2020, עמ' 404
ביאורים

↑  על פי יצחקי, הפיגוע תוכנן ליום העצמאות.
הערות שוליים

↑  "המכונות רעשו וצרחו, החום היה נורא, אבל כל מה שרצו באותו רגע היה להגיע ליעד." מפי משה זנה, אז סגן קצין המכונות של אח"י "מבטח" (לימים תת-אלוף, ראש מספן הציוד). מצוטט אצל מיכל יעקב יצחקי
↑  מיכל יעקב יצחקי
↑  תעודת הערכה למפקד וצוות אח"י מולדת אתר הגבורה 6 במאי 1985
אח"י מולדת
אח"י מבטח.
צוות אח"י מולדת עם רפסודה מתנפחת איתה ירדו מחבלי אטבירוס
יהדות מדעית

דיוקן של יהודי מתפלל - ביהדות המדעית, רוחניות, מחשבה, מדיטציה ותרפיה נפשית הם ערכים עליונים
יהדות מדעית הוא זרם רוחני מחודש יחסית של היהדות המשלב בין יהדות למחשבה החדשה. היהדות המדעית מתמקדת בעיקר בפילוסופיה יהודית והיא נוסדה על ידי אלפרד גייגר מוזס.
אף על פי השם, היהדות המדעית לא מתעסקת במדע אלא ברוחניות. היהדות המדעית מתמקדת במחשבה חדשה על היהדות אשר נקראת המחשבה החדשה, אשר התפתחה במאה ה-19 בארצות הברית. גישה זו מאמינה באלוהות רוחנית וברוחניות. היא משלבת אלמנטים של פילוסופיה יהודית עם כוחות על-טבעיים ואופטימיזם כללי. היא קיבלה השראה רבה מהדתות האסייתיות ביניהן הבודהיזם, ההינדואיזם והדאואיזם.
היסטוריה

בשנת 1916, אלפרד גייגר מוזס פרסם את עבודתו מדע יהודי: ריפוי אלוהי ביהדות, אשר ביקש להעלות את המודעות לרוחניות בתפילה יהודית. מוזס ביקש לשכנע יהודים אמריקאים המחפשים רוחניות בתנועות המדע הנוצרי והמחשבה החדשה, שניתן למצוא רוחניות בתוך היהדות. עבודתו של מוזס משנת 1916 פורסמה מחדש בשנת 1920 במהדורה מורחבת וכותרתה מדע יהודי: פסיכולוגיה של בריאות, שמחה והצלחה או הפסיכולוגיה השימושית של היהדות. עבודתו זו סימנה את ההיווסדות של זרם היהדות המדעית שהחל אז לקבל תאוצה בקרב יהודים אמריקאים.
אידאולוגיה > תרפיה נפשית

היהדות המדעית מלמדת שהמחשבה האינסופית של האדם, או אלוהים, היא המציאות היחידה שמסוגלת לרפות את הנפש ואת הגוף. היהודים המדעיים מאמינים שרק דרך תרפיה נפשית, אפשר להגיע לשלווה ואמת, והם לעיתים גם מבצעים מדיטציה לשם השגת המטרה הזאת.
ג'ון בובה דודס, האמין שלתריפה ומדיטציה נפשית יש חיבור ישיר למערכת העצבים, והיא מסוגלת לרפא את האדם בכל היבט.
אידאולוגיה > תפילה מתקנת

לעיתים קרובות, היהודים המדעיים מבצעים תפילה מתקנת. היהודים המדעיים מאמינים שתפילה מתקנת מסוגלת לגשת לכוח האלוהי המקביל לטבע, אך לא העל טבעי. התפילה המתקנת מתבצעת בשקט מוחלט.
אידאולוגיה > עזרה עצמית

עזרה עצמית היא הניסיון להתמודד עם בעיות החיים באופן עצמאי, ולא בעזרת טיפול מקצועי. לעיתים, היהודים המדעיים משלבים בין עזרה עצמית לבין עקרונות של היהדות.
| זרמים ביהדות |
| --- | --- | --- |
| אורתודוקסים | חרדים (חסידים • ליטאים • חרדים ספרדים) • דתיים לאומיים (חרדים לאומיים) • אורתודוקסים מודרניים • נאו-אורתודוקסים |  |
| ליברלים | רפורמים • קונסרבטיבים (נאולוגים) • רקונסטרוקציוניסטים • התחדשות יהודית • חילונים-הומניסטים |  |
| תקופת בית שני | פרושים • צדוקים • איסיים • בייתוסים • תרפויטים • נצרות קדומה |  |
| ימי הביניים והעת החדשה המוקדמת | רבניים • קראים • שבתאים • פרנקיסטים |  |
טרנס ג'ונס

| --- | --- |

ג'ונס במדי יוסטון רוקטס, 2012
 לידה:  9 בינואר 1992 (בן 32) פורטלנד שבאורגון, ארצות הברית
 עמדה:  פאוור פורוורד
 גובה:  2.06 מטר
 מכללה:  אוניברסיטת קנטקי
 דראפט:  בחירה מספר 18, 2012 יוסטון רוקטס
 קבוצות כשחקן
 2012–2016   2016–2017   2017   2017   2017–2018   2018–2019   2019   2019–:  יוסטון רוקטס   ניו אורלינס פליקנס   מילווקי באקס   צ'ינגדאו איגלס   סנטה קרוז ווריורס   אירי בייהוקס   יוסטון רוקטס   אירי בייהוקס
 הישגים כשחקן
 זכייה באליפות המכללות (2012)
טרנס אלכסנדר ג'ונס (באנגלית: Terrence Alexander Jones; נולד ב-9 בינואר 1992) הוא כדורסלן אמריקאי המשחק בקבוצת אירי בייהוקס מליגת הפיתוח של ה-NBA, בעמדת הפאוור פורוורד.
מכללות

לאחר קריירת תיכונים מוצלחת הודיע ג'ונס שישחק בשורות אוניברסיטת וושינגטון, אך ב-19 במאי 2010 שינה את דעתו וחתם באוניברסיטת קנטקי. כבר במשחקו הראשון במכללה הציג ג'ונס יכולת מרשימה, כשקלע 25 נקודות והוריד 12 ריבאונדים נגד אוניברסיטת המדינה של מזרח טנסי. ב-11 בינואר 2011 קלע ג'ונס 35 נקודות במשחק נגד אוניברסיטת אובורן, ובכך שבר את שיא הנקודות במשחק לשחקן בשנתו הראשונה באוניברסיטת קנטקי. ג'ונס הגיע עם קבוצתו עד שלב חצי גמר אליפות המכללות, שם הפסידה הקבוצה לאוניברסיטת קונטיקט בתוצאה 55–56. ג'ונס סיפק בשנתו הראשונה במכללה ממוצעים של 15.7 נקודות, 8.8 ריבאונדים ו-1.9 חסימות למשחק.
בשנתו השנייה באוניברסיטת קנטקי זכתה הקבוצה באליפות המכללות לאחר שגברה על אוניברסיטת קנזס בתוצאה 67–59 במשחק הגמר, בו קלע ג'ונס 9 נקודות והוריד 7 ריבאונדים. ממוצעיו של ג'ונס בעונת האליפות היו 12.3 נקודות ו-7.2 ריבאונדים למשחק. באפריל 2012 העמיד עצמו ג'ונס לבחירה בדראפט ה-NBA, יחד עם חבריו לקבוצה אנתוני דייוויס, מייקל קיד-גילכריסט, מרקיז טיג, דורון למב ודריוס מילר. בדראפט נבחרו כל השישה, ובכך שברו את השיא למספר השחקנים מאותה אוניברסיטה הנבחרים באותו הדראפט.
קריירה מקצועית > שנות השיא ב-NBA

ג'ונס נבחר בדראפט 2012 בבחירה ה-18 על ידי היוסטון רוקטס. ב-4 בפברואר 2013, בעונתו השנייה ב-NBA, קלע ג'ונס שיא קריירה של 36 נקודות בניצחון קבוצתו על מילווקי באקס, ובכך הפך לשחקן השני הכי צעיר בתולדות היוסטון רוקטס שקולע 30 נקודות ומעלה במשחק (אחרי האקים אולאג'ואן). ב-4 בנובמבר 2014 התלונן ג'ונס על כאבים ברגלו הימנית שהתבררו מאוחר יותר כדלקת עצבית. בעקבות הפציעה נעדר ג'ונס מ-41 המשחקים הבאים של קבוצתו בעונת 2014/2015.
לקראת עונת 2016/2017 חתם ג'ונס על חוזה לעונה אחת בניו אורלינס פליקנס, עבור כמיליון דולר, ובאמצע העונה שוחרר מהמועדון.
ב-5 במרץ 2017, לאחר שחרורו מהפליקנס, חתם ג'ונס על חוזה במילווקי באקס עד סיום העונה, אך הוא נופה מסגל הקבוצה לאחר שלושה משחקים בלבד.
קריירה מקצועית > סין וליגת הפיתוח

לקראת עונת 2017/2018 חתם בקבוצת צ'ינגדאו איגלס מליגת ה-CBA שבסין. לאחר תשעה משחקים בלבד שוחרר ג'ונס מהקבוצה, על אף שרשם ממוצעים מרשימים של כ-22 נקודות ו-11 ריבאונדים למשחק.
כחודש לאחר שחרורו מצ'ינגדאו חתם בסנטה קרוז ווריורס מליגת הפיתוח של ה-NBA. לקראת עונת 2018/2019 חתם בקבוצת אירי בייהוקס, אף היא מליגת הפיתוח.
בפברואר 2019 חתם על שני חוזים עוקבים ל-10 ימים ביוסטון רוקטס, בה שיחק ב-4 עונותיו הראשונות ב-NBA. לאחר שני משחקים בקבוצה חזר לשחק עבור אירי בייהוקס.
סטטיסטיקות הקריירה ב-NBA > בעונה הסדירה

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2012/2013 | יוסטון | 19 | 0 | 14.5 | 0.457 | 0.263 | 0.765 | 3.4 | 0.8 | 0.6 | 1.0 | 5.5 |
| 2013/2014 | יוסטון | 76 | 71 | 27.3 | 0.542 | 0.307 | 0.605 | 6.9 | 1.1 | 0.7 | 1.3 | 12.1 |
| 2014/2015 | יוסטון | 33 | 24 | 26.9 | 0.528 | 0.351 | 0.606 | 6.7 | 1.1 | 0.5 | 1.8 | 11.7 |
| 2015/2016 | יוסטון | 50 | 11 | 20.9 | 0.452 | 0.316 | 0.664 | 4.2 | 0.8 | 0.5 | 0.8 | 8.7 |
| 2016/2017 | ניו אורלינס | 51 | 12 | 24.8 | 0.473 | 0.253 | 0.606 | 5.9 | 1.1 | 0.8 | 1.0 | 11.5 |
| 2016/2017 | מילווקי | 3 | 0 | 2.0 | 0.000 | 0.000 | 0.000 | 1.0 | 0.0 | 0.3 | 0.3 | 0.0 |
| 2018/2019 | יוסטון | 2 | 0 | 2.5 | 0.250 | 0.000 | 0.000 | 2.0 | 0.0 | 0.0 | 0.0 | 1.0 |
| קריירה |  | 234 | 118 | 23.8 | 0.501 | 0.297 | 0.621 | 5.7 | 1.0 | 0.6 | 1.2 | 10.4 |
סטטיסטיקות הקריירה ב-NBA > בפלייאוף

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2013 | יוסטון | 2 | 0 | 17.5 | 0.400 | 0.000 | 0.000 | 7.5 | 0.5 | 0.0 | 0.5 | 4.0 |
| 2014 | יוסטון | 6 | 2 | 23.0 | 0.513 | 0.000 | 0.500 | 6.2 | 1.3 | 0.8 | 0.5 | 7.7 |
| 2015 | יוסטון | 17 | 9 | 23.6 | 0.421 | 0.158 | 0.667 | 4.8 | 1.0 | 0.5 | 0.7 | 10.2 |

| קריירה |  | 25 | 11 | 23.0 | 0.438 | 0.136 | 0.609 | 5.3 | 1.0 | 0.5 | 0.6 | 9.1 |
הערות שוליים

↑  ג'ונס חותם באוניברסיטת קנטקי
↑  ג'ונס קולע 25 נקודות במשחק הבכורה במכללות
↑  דף השחקן באתרה של אוניברסיטת קנטקי
↑  דו"ח המשחק של קנטקי מול קונטיקט מחצי גמר המכללות
↑  סטטיסטיקת השחקן באתר sports-reference.com
↑  דו"ח משחק האליפות של קנטקי מול קנזס באתר espn.com
↑  ג'ונס מעמיד את עצמו לבחירה בדראפט ה-NBA
↑  שישה שחקני אוניברסיטת קנטקי נבחרים בדראפט 2012
↑  רשימת נבחרי דראפט 2012 באתר nba.com
↑  ג'ונס קולע שיא קריירה של 36 נקודות
↑  ג'ונס סובל מדלקת עצבית ברגלו
↑  Pelicans Sign Free Agent Forward Terrence Jones, באתר הרשמי של ניו אורלינס, 22 ביולי 2016
↑  Pelicans Waive Terrence Jones באתר הרשמי של ניו אורלינס, 23 בפברואר 2017
↑  Bucks Sign Terrence Jones באתר הרשמי של מילווקי, 4 במרץ 2017
↑  Bucks Request Waivers On Terrence Jones באתר הרשמי של מילווקי, 1 באפריל 2017
↑  Terrence Jones inks in China with Qingdao באתר sportando.com,‏ 31 ביולי 2017
↑  Qingdao reportedly signed Maciej Lampe to replace Terrence Jones באתר sportando.com,‏ 24 בנובמבר 2017
↑  Santa Cruz Warriors Acquire Forward Terrance Jones באתר הרשמי של ליגת הפיתוח,‏ 18 בדצמבר 2017
↑  יוסטון מחתימה את ג'ונס וצ'יוזה, באתר הקבוצה, 22 בפברואר 2019
יחסי כווית–קפריסין

| יחסי כווית–קפריסין |
| --- | --- |
כווית: קפריסין


כווית: קפריסין
שטח (בקילומטר רבוע)
17,818: 9,251
אוכלוסייה
4,957,430: 1,361,415
תמ"ג (במיליוני דולרים)
161,772: 32,230
תמ"ג לנפש (בדולרים)
32,632: 23,674
משטר
מונרכיה: רפובליקה

יחסי כווית–קפריסין הם היחסים הדיפלומטיים שבין מדינת כווית לבין רפובליקת קפריסין.
היסטוריה

קפריסין הכירה בעצמאותה של כווית ב-1961 מיד לאחר ההכרזה עליה. ישנן קהילות של אזרחי שתי המדינות במדינה השנייה.
עם פתיחת שגרירות כווית בניקוסיה, עיר הבירה של קפריסין בשנת 2011, במעמד נשיא קפריסין דימיטריס כריסטופיאס, הבטיח שגריר קפריסין לכווית שגם הגיע לפתיחה, כי היחסים בין שתי המדינות ישופרו ויתפתחו במהלך השנים הבאות וכי קפריסין מעולם לא תשכח את תרומות העתק הכוויתיות שהיא קיבלה במהלך המשבר הכלכלי שהיה לה.
ייצוג

קפריסין מיוצגת בכווית בדרג השגרירות באמצעות שגרירות שהיא מחזיקה בכווית סיטי, בירת המדינה.
כווית מיוצגת בקפריסין בדרג השגרירות באמצעות שגרירות שהיא מחזיקה בניקוסיה, בירת המדינה.
יום כינויי הגוף הבין-לאומי

מיום כינויי הגוף הבינלאומי 2019
יום כינויי הגוף הבין-לאומי הוא אירוע שנתי המתקיים ביום רביעי השלישי של אוקטובר. מטרתו להפוך את הפנייה בכינוי גוף אישי מועדף ומכבד למקובל ומוכר בציבוריות ברחבי העולם. יום זה צוין בפעם הראשונה בשנת 2018 ובאותה שנה היו בו משתתפים מ-25 מדינות ומכל יבשות העולם, פרט לאנטארקטיקה. בשנת 2018 הוא הופיע כהאשטאג בטוויטר #InternationalPronounsDay ו- #PronounsDay.
ישנם מספר כינויי גוף מסוגים שונים באנגלית ובשפות אחרות. אך יום כינויי הגוף הבינלאומי מתמקד במיוחד בהתייחסות לכינויי גוף שלישי יחיד ורבים המשמשים לתיאור א/נשים. א/נשים טרנסג'נדרים ובעלי מגדר לא בינארי נפגעים/ות במיוחד כשפונים אליהם ואליהן בכינויי גוף לא נכונים.
טרנסג'נדרים, במיוחד כאלו שהמגדר שלהם לא בינארי, סובלים מהתעללויות ויחס עוין מהסביבה. לעיתים קרובות ההתנכלות מתבטאת בשימוש מכוון או חוזר ונשנה בכינויי גוף לא נכונים. אלימות אנטי טרנסג'נדרית משפיעה באופן לא פרופורציונלי על נשים טרנסג'נדריות ועל פמיות (femmes) של צבע. לאלו שסובלים מהתעללויות, השימוש בכינויי גוף הוא צעד מהותי בהכרה באנושיות של טרנסים וא-בינארים.
יום כינויי הגוף הבינלאומי נוסד על ידי מועצה עצמאית. מטרתה היא להעלות את המודעות ליחס מכבד לכינויי הגוף האישיים המועדפים, במיוחד לטרנסג'נדרים או לא-בינאריים.
ראו גם

יום הזיכרון הטרנסג'נדרי
היום הבין-לאומי נגד הומופוביה, טרנספוביה וביפוביה
יום הנראות הטרנסג'נדרית הבין-לאומי
הערות שוליים

↑  "International Pronouns day is October 17". Santa Fe College News. 10 באוקטובר 2018. נבדק ב-17 באוקטובר 2018. {{cite news}}:  (עזרה)
↑  "First-Ever International Pronouns Day | Ithaca College". Ithaca College (באנגלית אמריקאית). נבדק ב-2018-10-17.
↑  "Why We Created International Pronouns Day" (באנגלית). 17 באוקטובר 2018. נבדק ב-17 באוקטובר 2018. {{cite news}}:  (עזרה)
↑  "International Pronouns Day: FAQs". International Pronouns Day (באנגלית אמריקאית). נבדק ב-14 במאי 2019. {{cite web}}:  (עזרה)
↑  "International Pronouns Day: FAQs". International Pronouns Day (באנגלית אמריקאית). נבדק ב-17 באוקטובר 2018. {{cite web}}:  (עזרה)
↑  "OutRight on Twitter". Twitter (באנגלית). נבדק ב-17 באוקטובר 2018. {{cite news}}:  (עזרה)
↑  "Human Rights Campaign on Twitter". Twitter (באנגלית). נבדק ב-17 באוקטובר 2018. {{cite web}}:  (עזרה)
↑  "Billions on Twitter". Twitter (באנגלית). נבדק ב-14 במאי 2019. {{cite news}}:  (עזרה)
1 2  "2015 US Transgender Survey" (PDF). National Center for Transgender Equality. 2016. נבדק ב-14 במאי 2019. {{cite web}}:  (עזרה)
↑  "International Pronouns Day". East Bay Reporter. 16 באוקטובר 2018. נבדק ב-17 באוקטובר 2018. {{cite news}}:  (עזרה)
↑  "What is International Pronouns Day". Bustle. 17 באוקטובר 2018. נבדק ב-14 במאי 2019. {{cite web}}:  (עזרה)
יוריקה (נונאווט)

| --- | --- |
מראה היישוב
מראה היישוב
 מדינה:  קנדה קנדה
 חבל ארץ:  נונאווט נונאווט
 תאריך ייסוד:  1947
 שטח:  17 קמ"ר
 גובה:  83 מטרים
 אוכלוסייה:  ‏
  ‑ ביישוב:  8 (2016)
 קואורדינטות:  79°59′20″N 85°56′27″W﻿ / ﻿79.98889°N 85.94083°W﻿ / 79.98889; -85.94083
 אזור זמן:  UTC -5
  מפת מיקום  מפה מפורטת   (למפת קנדה מוגדלת) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי יוריקה(למפת קנדה רגילה) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי יוריקה(למפת נונאווט רגילה) איקאלואיט רנקין אינלט קיימברידג' ביי פורט אינלט גרינלנד קוויבק אונטריו מניטובה ססקצ'ואן הטריטוריות הצפון מערביות  ים בופור מפרץ הדסון מפרץ באפיןיוריקה(למפת נונאווט מוגדלת) איקאלואיט רנקין אינלט קיימברידג' ביי פורט אינלט גרינלנד קוויבק אונטריו מניטובה ססקצ'ואן הטריטוריות הצפון מערביות  ים בופור מפרץ הדסון מפרץ באפיןיוריקה  he tabBackground:;tabBorder:#aaa;defaultTab:0;
יוריקה (באנגלית וצרפתית: Eureka) היא תחנת מחקר מדעית-מטאורולוגית קנדית, ואחד ממקומות היישוב הצפוניים בעולם. היישוב ממוקם בטריטוריית נונאווט שבקנדה באי אלסמיר המהווה את האי הצפוני בארכיפלג הארקטי הקנדי. היישוב בנוי בגובה 633 מטר. הוא נמצא במרחק 333 קילומטר מאלרט ו-330 ק"מ מקאנאק שבגרינלנד.
היישוב ממוקם 3 קילומטרים מחוף הים ומחזיק בנמל השייט הצפוני בעולם, בנמל תעופה ובתחנה צבאית. ביישוב אין אוכלוסייה קבועה, מלבד שמונה מדענים שמאיישים אותו כדרך קבע.
ליישוב כביש גישה לנמל התעופה שלו, ומספר דרכים פנים-יישוביות, ומלבד זאת הוא מנותק מהיבשה וממקומות יישוב אחרים באי אלסמיר.
הערות שוליים

↑  מדריך למטייל (באנגלית)
ערך זה הוא קצרמרבנושא יישובים בקנדה. אתם מוזמנים לתרום לוויקיפדיה ו.
יהדות מוזמביק

מיקומה של מוזמביק באפריקה
יהדות מוזמביק היא הקהילה היהודית במוזמביק שעד לשנת 1975, בה קיבלה מוזמביק עצמאות לאומית, הייתה חלק מההיסטוריה של היהודים באימפריה הפורטוגזית, שפעלו לאורך חופי האוקיינוס ההודי. כשהספינות הפורטוגזיות הראשונות הגיעו לאוקיינוס ההודי בסוף המאה ה-15, כבר חיו בה סוחרים יהודים ועובדי ים במשך מאות שנים, אולם לא הייתה קהילה מגובשת של יהודים עד לשלהי המאה ה-19 אז גברה הנוכחות האירופית במוזמביק ובעיקר בבירה הקולוניאלית הפורטוגזית של מזרח אפריקה שנקראה אז "לורנסו מארקש", ובזמן הזה התקיימה במוזמביק קהילה של יהודים מרקעים אתניים שונים. מרבית האשכנזים והספרדים שהיגרו למפוטו הגיעו מווילנה, מרקש, לונדון ודרבן.
ראשית הקהילה היהודית

הקהילה היהודית הראשונה נוסדה בשנת 1899, בתקופה שבה אזור "לורנסו מארקש" עבר צמיחה כלכלית גדולה. גילוי הזהב והיהלומים בדרום אפריקה הביא לזרם של מהגרים, כולל יהודים. החל משנה זו גם פעלו להקמת בית הכנסת של הקהילה העברית במפוטו. הקמתו התרחשה בעקבות תהפוכות פוליטיות הקשורות במלחמת הבורים שגרמו לרב יוסף צבי הרץ, אז רבה של יוהנסבורג, להיות פליט לזמן קצר בבירת מוזמביק. הרץ עודד את היהודים בלורנסו מארקש להתארגן כקהילה, להתחיל בחינוך יהודי ולרכוש קרקעות עבור בית כנסת ובית קברות יהודי.
ראשית הקהילה היהודית > בית הכנסת

בשנת 1926, לאחר תקופה של פיתוח קהילתי, נבנה בית הכנסת בלורנסו מארקש, ובו קהילה של כ-30 יהודים. הקהילה גדלה, יחד עם זרם של פליטים יהודים מאירופה הכבושה בידי הנאצים במהלך מלחמת העולם השנייה ואירועים אנטישמיים באירופה. בשנת 1938 הרשו השלטונות לכ-250 משפחות יהודיות מפליטי גרמניה להיכנס למוזמביק, בתנאי שלא יעבדו אלא יתפרנסו מנדבות הקהילה. את עיקר העלות של החזקת יהודים אלו נשאו יהודי דרום אפריקה. כל אלה הובילו לכך שהאוכלוסייה היהודית בלורנסו מארקש הגיעה בשנת 1942 לשיא של כ-500 יהודים, אך למרות זאת הקהילה הייתה בירידה דמוגרפית אחרי מלחמת העולם השנייה עברו רוב הפליטים לארצות הברית, דרום־אמריקה וארץ ישראל. ובתחילת שנות ה-70 נאלץ הגבאי לפנות ליהודים דרום אפריקאים ששהו בבתי מלון באזור להגיע לבית הכנסת על מנת שיוכלו להשלים בו מניין.
בית הכנסת נבנה בסגנון הבארוק הפורטוגזי, החזית החיצונית מפוארת והגג בצבע כחול בולט ומרשים. החלק הפנימי צנוע יותר אך בעל תקרה מקומרת ועץ מהגוני. בקיר האחורי יש חלון עגול גדול עם זכוכית מזוגגת בכחול וירוק בצורת מגן דוד. באמצע שנות ה-90 בוצעו בו שינויים קטנים ולאורך הרחוב נוספה חומה והוצבו שערי פלדה צבועים עם מגן דוד כחול, הוא שוחזר במלואו בשנת 2013.
עם הכרזת העצמאות של מוזמביק ב-1975 עזבו את המדינה מרבית היהודים שנותרו בה, שלא הזדהו עם המדיניות הכלכלית הקולקטיביסטית של ממשלת פרלימו המהפכנית, בית הכנסת, יחד עם כנסיות ומסגדים רבים, הוחרם. הוא הפך למחסן. בית הקברות הושחת, ללא בית הכנסת ובאקלים של עוינות רשמית לדת הקהילה פסקה להתקיים באופן רשמי.
בשנת 1989 איש עסקים לא יהודי מקומי, אלקיס מקרופולוס, ארגן קמפיין להחזרת בית הכנסת לקהילה. מודעה שפורסמה במקומון חיברה בין מעט היהודים שנותרו במוזמביק. תרומות שנאספו בהדרגה איפשרו לנקות ולשקם את בית הכנסת. תחילה חשבו שבית הכנסת יהפוך לאנדרטה היסטורית לקהילת העבר אך החזרת בית הכנסת ליהודים הביאה אותם לחזור לבית הכנסת ולתפעל אותו.
המאה ה-21

בשנת 2010 התארגנה הקהילה היהודית של מוזמביק באופן רשמי תחת השם "Honen Dalim". בשנת 2013 בית הכנסת המקורי עבר שיפוץ מלא, ומאז מתקיימים בו שירותים ואירועים שבועיים לקהילה היהודית של מוזמביק, המושכים אליו תושבי קבע ואורחים מרחבי העולם. בבית הכנסת מקיימים תפילת קבלת שבת רב לשוניות בעברית, באנגלית ובפורטוגזית, וכן מקיימים חגים, למידה ופעילויות ואירועים יהודיים. בשנת 2018 עודכן כי מספר חברי הקהילה היהודית הוא 35, והיא מתוארת כקהילה משגשגת.
הערות שוליים

1 2 3 4  בית הכנסת של הקהילה העברית של מפוטו:תיאור והיסטוריה קצרה (באנגלית)
1 2 3 4 5  האתר של הקהילה היהודית במוזמביק (באנגלית)
↑  באזני על המשמר ויצחק גרינבוים, קול העם, 24 בספטמבר 1950
1 2 3  במוזמביק משגשגת קהילה יהודית קטנה (מאוד) (באנגלית)
↑  מסביב לעולם היהודי: קהילה זעירה במוזמביק נאבקת לתחזק את בית הכנסת (באנגלית)
| יהדות אפריקה |
| --- | --- | --- |
| צפון אפריקה | אלג'יריה • הרי האטלס • לוב • מצרים • מרוקו • סודאן • תוניסיה (יהדות ג'רבה • יהדות קרתגו) |  |
| אחרות | אוגנדה • אנגולה • אסוואטיני • אריתריאה • אתיופיה •גאנה • ג'יבוטי • גינאה ביסאו • דרום אפריקה • זימבבואה • זמביה • חוף השנהב • כף ורדה • לסוטו •  מאוריציוס • מאלי • מוזמביק • ניגריה • נמיביה • קניה |  |
| ראו גם | אבאיודאיה • האיגבו • למבה |  |
בית הכנסת במפוטו, מוזמביק